section_heading: Prvi svjetski rat
paragraph_text: Na početku Prvog svjetskog rata 34. pješačka divizija nalazila se u sastavu VII. korpusa kojim je zapovijedao Otto Meixner von Zweienstamm. Divizija se na početku nalazila na Balkanskom bojištu, ali je ubrzo krajem kolovoza premještena na Istočno gdje Krautwald sudjeluje u Galicijskoj bitci. U siječnju 1915. Krautwald postaje zapovjednikom X. korpusa koji se nalazio u sastavu 3. armije kojom je zapovijedao Svetozar Borojević u sastavu koje sudjeluje u Karpatskim ofenzivama. Desetim korpusom zapovijeda kratko, do ožujka 1915., kada preuzima zapovjedništvo nad III. korpusom zamijenivši na tom mjestu Emila Colerusa. S III. korpusom koji je u svibnju prešao u sastav 7. armije sudjeluje u ofenzivi Gorlice-Tarnow.